laion/Wikipedia-Exotic huggingface dataset:
ברטלן גנדר

ברטלן גנדר (בהונגרית: Göndör Bertalan; בודפשט, 28 ביולי 1908 – מאוטהאוזן, 28 במרץ 1945) היה צייר, גרפיקאי יהודי-הונגרי שיצירותיו הפכו למפורסמות לאחר שנספה בשואה בגיל 37. ברטלן גנדר נולד במשפחה יהודית כבנם של קארוי גנדר ושל הנרייטה פריד. אשתו הייתה אילונה, בתם של שמואל קראוס ושל אנה פוליצר, עמה התחתן ב-2 ביולי 1938 בבודפשט. הוא נרשם למכללה לאמנויות שימושיות, שם היה תלמידו של פרנץ הלבינג. בגיל 19 היגר לאוסטריה ועבד שם כחשמלאי. הוא המשיך שם את לימודיו ב"בית הספר לאמנויות ולאומניות" שנקרא גם "בית הספר לאמנויות שימושיות" (Kunstgewerbeschule). בשנים 1931 וב-1932 עיצב סדרת תחריטי לינולאום על אלה החיים בעוני. מאוחר יותר יצר איורי ספרים וקריקטורות פוליטיות. לאחר האנשלוס חזר לממלכת הונגריה ועבד שוב כמאייר ספרים וכגרפיקאי. הציבור ההונגרי התוודע לרישומי הגיר המיוחדים שלו במסגרת פעילות האמנות שהיוצרים היהודים הורשו לפעול דרכה בתקופת השואה, דרך אומיקה - ההתאחדות הלאומית היהודית-הונגרית לחינוך. משנת 1941 ואילך נלקח לשירות העבודה מספר פעמים (עבודות כפייה לגברים יהודים במסגרת הצבא ההונגרי). הוא נלקח לטרנסקרפטיה לחזית המזרחית באוקראינה משם שלח לאשתו את הקריקטורות המצוירות שלו בעיפרון. לאחר כניסת הוורמכט לממלכת הונגריה (מבצע מרגרטה), הוא גורש תחילה למחנה ההשמדה אושוויץ ולאחר מכן הועבר למאוטהאוזן, שם מצא את מותו באביב 1945. בחלוף השנים, לאחר מותו, הוכרה יצירתו המיוחדת והחשובה ותערוכה של עבודותיו הוצגה בגלריה הלאומית של הונגריה שבע עשרה שנים לאחר מותו (1962). לקסיקון אמנות. עורכת אחראית אדית לייטה (הוצאה בודפשט Akadémiai Kiadó, 1965-1968). לקסיקון חדש של רוואי. עורך ראשי. אישטוואן קולגה טרשוי. סקסארד, הוצאת באביץ' 1996. סיטה סבולץ': דרכים מהגיהנום. יהודים-הונגרים שגורשו לאוסטריה שסופחה (בשנים 1944–1945) 1991. לקסיקון ביוגרפי הונגרי חדש. עורך ראשי. לאסלו מרקו. בודפשט, מועדון הספר ההונגרי גאבור א. פוגאן : GB (בודפשט 1947); Anna Oelmacher: (Göndör Bertalan Memorial Exhibition, בודפשט, 1962) "ברטלן גנדר". המוזיאון הספרותי פטפי. "ברטלן גנדר (1908–1945)". omike.hu. "השואה באמנות ההונגרית 1938–1945". מוזיאון ספרותי פטפי. אורכב מ-המקור ב-2014-10-06. "ברטלן גנדר". גלריית קיזלבך. Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש. 1967) "ברטלן גנדר". המרכז לזיכרון השואה. ברטלן גנדר ב-Center for Jewish History שנים עשר מציוריו/איוריו של ברטלן גנדר מגילת אסתר בתרגום להונגרית על ידי ד"ר מור שוורץ עם איוריו של ברטלן גנדר קיץ בדנמרק. איורו של ברטלן גנדר Házasságkötésük bejegyezve Budapest IV. ker. polgári akv. 161/1938. folyószám alatt.
קאי לווינס

קאי לווינס (באנגלית: Kai Lewins; נולד ב-27 בנובמבר 2001) הוא שחקן אוסטרלי. לווינס נולד בסידני, ניו סאות' ויילס, אוסטרליה. בשנת 2011 שיחק בסדרת הטלוויזיה האוסטרלית "Wild Boys". בשנת 2013 שיחק בשלושה פרקים בעונתה הראשונה של קומדיית הטלוויזיה האוסטרלית "The Elegant Gentleman's Guide to Knife Fighting". לווינס שיחק בכמה סרטים קצרים. בשנת 2014 שיחק בסרט הטלוויזיה של הערוץ האוסטרלי ABC,‏ "Carlotta", ביוגרפיה על קרלוטה (אנ') כוכבת קברט טרנסג'נדרית ידועה מניו סאות' ויילס.    בשנת 2017 שיחק בפרק של הסדרה "Pulse". שנה לאר מכן שיחק בסרט הקולנוע "סלסט" (אנ'). בשנת 2020 שיחק בסרט הקולנוע "Moon Rock for Monday" בו כיכב ג'ורג' פולאר. בשנת 2021 לוהק לווינס לתפקיד ראשי של ארי גיבסון בסדרת הטלוויזיה "הקיץ של סאמר" המשודרת בנטפליקס. בספטמבר 2022 פורסם כי לווינס ישחק בתפקיד ראשי גם בעונתה השנייה של הסדרה. קאי לווינס, ברשת החברתית אינסטגרם קאי לווינס, במסד הנתונים הקולנועיים IMDb (באנגלית) AIRDATE | New Aussie teen series SURVIVING SUMMER to release on NETFLIX - TV Blackbox, TV Blackbox, ‏1 באפריל 2022 Vivienne Kelly, Variety Australia, Variety Australia, ‏5 בינואר 2023
אריה זריצקי

אריה זריצקי (נולד ב-6 ביוני 1942) הוא מיקרוביולוג ישראלי בתחום הבקטריולוגיה. אריה זריצקי נולד וגדל בתל אביב לבצלאל זריצקי ורחל זריצקי לבית פולונסקי, אח לאדריכלית ארנונה אקסלרוד. אריה נקרא על שם דודו מצד אימו, אריה פולונסקי שנרצח על ידי האצ"ל בגלל חשד שהלשין על חבריו לבריטים (שמו טוהר לאחר שנים רבות). לאחר שירות צבאי בחיל ההנדסה ולימודים אקדמיים עבר להתגורר בבאר שבע. זריצקי השלים את לימודיו לתואר ראשון בגנטיקה ובביוכימיה ותואר שני בגנטיקה באוניברסיטה העברית בירושלים (1966). את הדוקטורט השלים באוניברסיטת לסטר באנגליה (1971) תחת הנחייתו של רוברט (בוב) פריצ'רד בנושא שכפול DNA וחלוקת התא. לאחר מחקר בתר-דוקטור בקופנהגן, דנמרק, בנושא בקרת גדילה בחיידקים, הצטרף לסגל האקדמי של אוניברסיטת בן-גוריון בנגב (1973). מחקריו של זריצקי מתמקדים בשני תחומים של בקטריולוגיה: מדע בסיסי, יישומי, ושילובים שונים ביניהם; הדברה של חרקים מזיקי חקלאות ומעבירי מחלות באמצעות חיידקים שמייצרים רעלנים ייחודיים נגדם מחד, והבנת הפיזיולוגיה של חיידקים והווירוסים שלהם (בקטריופאג', באנגלית bacteriophages) מאידך. מחקריו הבסיסיים מתמקדים בהבנת הקשר בין חלוקת תא החיידק וקביעת ממדיו לבין הכפלת הנוקליאואיד שלו, וכן ביחסי הגומלין בין החיידקים והוירוסים שלהם. מחקריו היישומיים עוסקים בהדברה ביולוגית של זחלי יתושים, והובילו לפתיחה של חברת הזנק בשם Bio San Ltd, שלאחר מכן נסגרה משום שלא היה ניתן לקבל אישור לבחון את החיידקים הטרנסגניים בניסויי שדה. בשנת 2012 פרש לגמלאות, אך המשיך לעסוק במחקר. זריצקי זכה בכ-40 מענקי מחקר ופרסם למעלה מ-130 מאמרים בכתבי-עת מדעיים לאורך השנים. זריצקי כיהן כראש המחלקה למדעי החיים וכמשנה-דיקאן הפקולטה למדעי הטבע באוניברסיטת בן-גוריון בנגב. זריצקי היה חבר ההנהלה של חוג הפרופסורים לחוסן מדיני וכלכלי. בשנים האחרונות מתנדב בארגון השומר החדש בדרום הר חברון. זריצקי מתגורר בלהבים. נשוי להילה זריצקי, יועצת חינוכית בגמלאות, ולהם שלושה ילדים. מדיה וקבצים בנושא אריה זריצקי בוויקישיתוף אתר האינטרנט הרשמי של אריה זריצקי אריה זריצקי, באתר גוגל סקולר Open Researcher and Contributor ID R H Pritchard, A Zaritsky. Effect of thymine concentration on the replication velocity of DNA in a thymineless mutant of Escherichia coli. Nature (1970) A Zaritsky. On dimensional determination of rod-shaped bacteria. J Theor Biol (1975) H Hadas, M Einav, I Fishov, A Zaritsky. Bacteriophage T4 development depends on the physiology of its host Escherichia coli. Microbiology (1997). V Khasdan, E Ben-Dov, R Manasherob, S Boussiba, A Zaritsky. FEMS Microbiol Lett. (2003) ORCID
איימן אז'יל

איימן אז'יל (בגרמנית: Ayman Azhil; נולד ב-10 באפריל 2001 בדיסלדורף שבגרמניה) הוא כדורגלן גרמני המשחק בעמדת הקשר בקבוצת באייר לברקוזן. הוא נולד בדיסלדורף למשפחה בעלת שורשים ממרוקו. אז'יל גדל במחלקת הנוער של באייר לברקוזן. ב-31 באוגוסט 2020 הושאל למשך שתי עונות לוואלבייק מליגת העל ההולנדית. ב-17 באוקטובר הוא ערך את הופעת הבכורה שלו במועדון, בניצחון 0–1 על הראקלס אלמלו במסגרת הליגה לעונת 2020/2021. הוא ערך 50 הופעות ליגה במדי המועדון במשך תקופת ההשאלה. מדיה וקבצים בנושא איימן אז'יל בוויקישיתוף איימן אז'יל, באתר Transfermarkt איימן אז'יל, באתר Fussballdaten.de (בגרמנית) איימן אז'יל, באתר Soccerway איימן אז'יל, באתר BDFutbol איימן אז'יל, באתר WorldFootball.net איימן אז'יל, באתר FootballDatabase.eu Ayman Azhil, la nouvelle star marocaine dans la Bundesliga, bladinet (בצרפתית) Leverkusen verlängert mit Youngster Ayman Azhil und verleiht ihn in die Eredivisie באתר 90min, ‏ 31 באוגוסט 2020 (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איימן אז'יל".
הקיץ של סאמר

הקיץ של סאמר (באנגלית: Surviving Summer) היא דרמת נעורים אוסטרלית המשודרת בנטפליקס. העונה הראשונה עלתה לראשונה ב-3 ביוני 2022 והיא מורכבת מ-10 פרקים,. בנובמבר 2022 חודשה הסדרה לעונה שנייה.ב-15 בספטמבר 2023 הוקרנה העונה השנייה בנטפליקס והיא מורכבת מ-8 פרקים. נערה סוררת מברוקלין, סאמר טורז (סקיי כץ), נשלחת לגור עם חברי משפחה בעיירה הקטנטנה שורהייבן השוכנת על דרך האוקיינוס הגדולה, בויקטוריה, אוסטרליה. סאמר מתאהבת בעיירה, באנשים ובגלישה. הסדרה נוצרה על ידי ג'ואנה ורנר וג'וש מייפלסטון. ג'וש מייפלסטון, מריקה הארדי, מגדה ווזניאק, קייר ווילקינס, ג'מה קרופטס וקרסטי פישר משמשים ככותבים. בן צ'סל משמש כבמאי, כאשר גם סיאן דייוויס ושרלוט ג'ורג' ביימו פרקים כמה בעונה הראשונה. ג'ואנה ורנר וסטיוארט מנזיס משמשים כמפיקים בפועל. סקיי כץ בתפקיד סאמר טורז, נערה מרדנית מברוקלין, ניו יורק, שנשלחת להתגורר עם חברי משפחה בעיירה הקטנטנה שורהייבן. קאי לווינס - ארי גיבסון ליליאנה בוריי -פופי טטנוי ז'ואו מריניו -מרלון סוסה סוואנה לה ריין -בודי מרסר כריס אלסיו - מאנו, מאמן גלישה דסטין קלייר ואדריאן פיקרינג אשר בביתם בשורהייבן מתארחת סאמר ג'קסון גלאגר - טראב "הקיץ של סאמר", במסד הנתונים הקולנועיים IMDb (באנגלית) "הקיץ של סאמר", באתר נטפליקס "הקיץ של סאמר", באתר Rotten Tomatoes (באנגלית) "הקיץ של סאמר", במסד הנתונים הקולנועיים KinoPoisk (ברוסית) הקיץ של סאמר, במיזם "אישים" לתיעוד היצירה הישראלית David Knox (17 בפברואר 2021). "Surf's up for new local Netflix drama Surviving Summer". TVTonight. נבדק ב-17 בפברואר 2021. {{cite web}}: (עזרה) Patrick Frater (16 בפברואר 2021). "'Surviving Summer' YA Surfing Drama Shoots in Australia for Netflix and ZDF". Variety. נבדק ב-17 במאי 2022. {{cite web}}: (עזרה) "Surviving Summer on Netflix". Netflix.com. David Knox (31 במאי 2022). "How Dance Academy led to new teen surf series, Surviving Summer". TVTonight. נבדק ב-31 במאי 2022. {{cite web}}: (עזרה)
אליפות ישראל באתלטיקה 1972

אליפות ישראל באתלטיקה נערכה באצטדיון רמת גן במשך שלושה ימים מ-8 ביולי ועד 10 ביולי 1972. אסתר רוט שחמורוב (הפועל תל אביב), זכתה ב-3 מדליות זהב, בריצת 100 מטר, בריצת 200 מטר ובריצת 100 מטר משוכות אביבה בלס (הפועל פתח תקווה), זכתה בשתי מדליות זהב, בריצת 400 מטר ובריצת 800 מטר מירה בולבה (הפועל עמק חפר), זכתה בשתי מדליות זהב, בהדיפת כדור ברזל ובזריקת דיסקוס עמיר כחולי (הפועל רמת גן), זכה בשתי מדליות זהב, בריצת 100 מטר ובריצת 200 מטר יובל וישניצר, זכה בשתי מדליות זהב, בריצת 1500 מטר ובריצת 5000 מטר יהודה לבקוביץ' (הפועל רמת גן), זכה בשתי מדליות זהב, בריצת 110 מטר משוכות ובקפיצה משולשת הפועל רמת גן קבעה בריצת שליחים 4x100 מטר שיא ישראלי חדש לאגודות של 42.8 שניות מכבי תל אביב (מירית ולטמן, עדנה גורני, בתיה חלפון ואורה פינטו) קבעה בריצת שליחות 4x400 מטר שיא ישראלי חדש של 4:03.4 דקות יצחק בן חורין, האורחים מארה"ב לא תרמו לכרטיס הנסיעה של האתלטים שלנו למינכן, מעריב, 9 ביולי 1972 שמואל קליגר, וישניצר ובאלס ניכשלו בהכנעת המינימום, דבר, 9 ביולי 1972 יצחק בן חורין, מבוקש בנעילה: שיא אחד לרפואה, מעריב, 10 ביולי 1972 יעקב פתאל, אכזבה גם ביום ה-2 באתלטיקה, דבר, 10 ביולי 1972 יצחק בן חורין, וישניצר מתקרב למינימום, מעריב, 11 ביולי 1972 גם חנה שזיפי נכשלה בהשגת המינימום למינכן, דבר, 11 ביולי 1972 סטיבן גיבסון מארצות הברית ניצח בתחרות בתוצאה של 10.8 שניות, שני סיים טום היינס מארצות הברית בתוצאה של 10.8 שניות. גיבסון קבע בשלב המוקדמות תוצאה של 10.6 שניות סטיבן גיבסון מארצות הברית ניצח בתחרות בתוצאה של 21.4 שניות טרוויס ניוסן מארצות הברית ניצח בתחרות בתוצאה של 49.1 שניות, שני סיים ריצ'רד טנסינג מארצות הברית בתוצאה של 49.4 שניות. ריצ'רד טנסינג מארצות הברית ניצח בתחרות בתוצאה של 1:51.6 דקות, שני סיים רנדי וולטקמפף מארצות הברית בתוצאה של 1:52.3 דקות. דני סבאג' מארצות הברית סיים שני בתחרות בתוצאה של 3:46.5 דקות דני סבאג' מארצות הברית ניצח בתחרות בתוצאה של 14:36.6 דקות ג'רי גרסט מארצות הברית ניצח בתחרות בתוצאה של 14.3 שניות רון קולמן מארצות הברית ניצח בתחרות בתוצאה של 53.2 שניות, ג'רי גרסט מארצות הברית סיים שני בתוצאה של 53.3 שניות רביעייה מארצות הברית ניצחה בתחרות בתוצאה של 42.2 שניות רביעייה מארצות הברית ניצחה בתחרות בתוצאה של 3:16.8 דקות רון קולמן מארצות הברית ניצח בתחרות בתוצאה של 2.03 מטר סטיב הארדיסון מארצות הברית ניצח בתחרות בתוצאה של 4.70 מטר, שני סיים וורן וילקי מארצות הברית שקבע תוצאה של 4.25 מטר טום היינס מארצות הברית ניצח בתחרות בתוצאה של 7.34 מטר מייק הולנד מארצות הברית ניצח בתחרות בתוצאה של 15.40 מטר, שני סיים טום היינס מארצות הברית בתוצאה של 15.08 מטר שני סיים דן ברייאן מארצות הברית בתוצאה של 14.97 מטר ושלישי סיים הדליי ג'יימס מארצות הברית 14.55 מטר שלושת הראשונים היו אתלטים מארצות הברית. ראשון סיים הדליי ג'יימס בתוצאה של 48.54 מטר, שני סיים ג'ף רייט בתוצאה של 45.33 מטר ושלישי סיים דן ברייאנט בתוצאה של 43.13 מטר דייוויד רייס מארצות הברית ניצח בתחרות בתוצאה של 72.20 מטר
אלכסנדר נבזורוב

אלכסנדר גלבוביץ' נבזורוב (ברוסית: Александр Глебович Невзоров; נולד ב-3 באוגוסט 1958) הוא איש ציבור סובייטי, רוסי ואוקראיני, בלוגר, עיתונאי, כתב, מגיש טלוויזיה, במאי, תסריטאי ומפיק סרטים תיעודיים, פובליציסט. חבר הדומה הממלכתית של הפדרציה הרוסית של ארבעה כינוסים (2007-1993). נבזורוב נולד ב-3 באוגוסט 1958 בלנינגרד. הוא גדל אצל סבתו ואמו. סבא מצד האם - גנרל של המשרד הסובייטי לביטחון המדינה גאורגי ולדימירוביץ' נבזורוב - עמד בראש המנהלת של המשרד הסובייטי לביטחון המדינה למלחמה בשוד של הרפובליקה הסובייטית הסוציאליסטית הליטאית בשנים 1946–1955. מאז 1983 נבזורוב עבד בטלוויזיה של לנינגרד. זכה לפרסום בסוף שנות ה-80 כיוצר ומנחה התוכנית "600 שניות" (אנ'). ב-22 במרץ 2022, מחלקת החקירות הראשית של ועדת החקירות של רוסיה, פתחה תיק פלילי נגד נבזורוב על הפצה לציבור במסווה של דיווחים מהימנים של מידע כוזב בכוונה על פעולות הכוחות המזוינים של הפדרציה הרוסית. ב-22 באפריל 2022, משרד המשפטים של רוסיה הכניס את נבזורוב לרשימה של "סוכנים זרים" בתקשורת ההמונים. ב-3 ביוני 2022 נשיא אוקראינה וולודימיר זלנסקי העניק אזרחות אוקראינית לנבזורוב ולאשתו. ב-1 בפברואר 2023 נידון נבזורוב שלא בפניו על ידי בית המשפט הנפתי בסמאני של מוסקבה ל-8 שנות מאסר בפרשת "זיופים צבאיים". מדיה וקבצים בנושא אלכסנדר נבזורוב בוויקישיתוף אתר האינטרנט הרשמי של אלכסנדר נבזורוב (ברוסית) אלכסנדר נבזורוב, ברשת החברתית פייסבוק אלכסנדר נבזורוב, ברשת החברתית אקס (טוויטר) אלכסנדר נבזורוב, ביישום טלגרם אלכסנדר נבזורוב, ברשת החברתית אינסטגרם אלכסנדר נבזורוב, ברשת החברתית VK אלכסנדר נבזורוב, סרטונים בערוץ היוטיוב СК возбудил уголовное дело против журналиста Александра Невзорова, Interfax.ru (ברוסית) "Венедиктова, Невзорова и Пархоменко внесли в реестр СМИ-"иноагентов"". BBC News Русская служба (ברוסית). נבדק ב-2022-06-03. "Я благодарен, что позволили мне занять среди них место": Невзоров о получении украинского гражданства, ТСН.ua, ‏2022-06-03 (ברוסית) https://www.bbc.com/russian/news-64474284 ערך זה הוא קצרמר בנושא רוסים ובנושא תקשורת. אתם מוזמנים לתרום לוויקיפדיה ולהרחיב אותו.
עכסן גב-יהלום

האם התכוונתם ל... שם זה מתייחס לשלושה מינים מהסוג עכסן עכסן גב-יהלום מזרחי עכסן אימתן המכונה גם עכסן גב-יהלום מערבי עכסן אדום המכונה גם עכסן גב-יהלום אדום
נועם גמון

נועם גמון (נולד ב-8 במרץ 1997) הוא כדורגלן ישראלי המשחק בעמדת המגן במ.ס. דימונה. גמון גדל במחלקת הנוער של הפועל באר שבע. ב-16 באוגוסט 2015 ערך את הופעת הבכורה שלו בקבוצה הבוגרת בתיקו 0–0 למכבי נתניה במסגרת גביע הטוטו. ב-31 בינואר 2017 הושאל להפועל עפולה מהליגה הלאומית עד תום העונה. ב-6 בפברואר 2017 ערך את הופעת הבכורה שלו בתיקו 0–0 מול הפועל עכו אצטדיון העירוני עכו. עד סוף העונה, גמון ערך 14 הופעות בליגה לאומית. בעונת 2017/2018 האריך את חוזהו בעפולה לעונה נוספת. ב-6 בדצמבר 2017 זכה עם הקבוצה בגביע הטוטו לאומית, לאחר ניצחון 3–0 על הפועל רמת גן באצטדיון גרונדמן. עד סוף העונה רשם 34 הופעות ליגה. בעונת 2018–19 הושאל גמון להפועל עפולה עד תום העונה מהליגה לאומית. גמון רשם 20 הופעות ליגה ועוד שלוש הופעות בגביע המדינה, ועזר להפועל עפולה לסיים בראש הטבלה. ב-11 ביולי 2019, הושאל גמון להפועל כפר סבא מליגת העל עד לסיום העונה. בסיום העונה חזר לבאר שבע ובמהלך העונה הושאל להפועל רעננה מהליגה הלאומית. ב-4 בינואר 2023 הושאל למ.ס. דימונה מליגה א'. הפועל באר שבע גביע הטוטו: 2016/2017 הפועל עפולה גביע הטוטו לאומית: 2017/2018 נועם גמון, באתר ההתאחדות לכדורגל בישראל נועם גמון, באתר Transfermarkt נועם גמון, באתר Soccerway נועם גמון, באתר WorldFootball.net ניסים קמחי, פרסום ראשון: מגן/בלם הפועל רעננה בעונה שעברה חתם הערב בקבוצה במ.ס דימונה, באתר גולר, 4 בינואר 2023
ברובייקר

ברובייקר (Brubaker) הוא סרט דרמה אמריקאי משנת 1980 בבימויו של סטיוארט רוזנברג, עם רוברט רדפורד בתפקיד הראשי. התסריט מבוסס על ספרם של טום מורטון (אנ') וג'ו היימס על שערוריית בית כלא בארקנסו אותה חשף מורטון כשהיה מפקד בית כלא ב-1967 ובעקבותיו פוטר. כותבי התסריט וולטר דיכטר וארתור רוס היו מועמדים לפרס אוסקר לתסריט המקורי הטוב ביותר. הנרי ברובייקר (רוברט רדפורד) מתמנה למפקד בית הסוהר "ווייקפילד" (שם פיקטיבי) בארקנסו. לפני היכנסו לתפקיד הוא נכנס לבית הסוהר כאסיר מוסווה כדי ללמוד מקרוב מה הולך שם. תוך זמן קצר הוא עד להתעללות באסירים, הצלפות בפומבי ללא סיבה, עבודת אסירים כעבדים במנסרה גדולה ובחוות פרטיות, חוסר במזון, אוכל מעופש ומלא תולעים וכל זה בניגוד לכמויות המזון שנקנות. רופא הכלא דורש תשלום מהאסירים על טיפולים. בית הכלא מנוהל בשיטת "אסירים נאמנים" (Trusties) שהם למעשה אסירים שקבלו זכויות יתר לפקח על חבריהם האסירים וחלק מהם אף מושחתים ואכזרים (כמו קאפוס). חלק מהאסירים נמצאים בצינוק ואחד מהם וולטר (מורגן פרימן) מעורר שביתה על מצבם. ברובייקר מגלה את זהותו לתדהמתם של האסירים ומתחיל לעבוד כמנהל הכלא. הוא אוסף את האסירים ומודיע על ביטול ההצלפות. לאסירי הצינוק הוא מאפשר טיול יומי כדי שראייתם לא תיפגע. תוך זמן קצר הוא רוכש לו אויבים ובעיקר חברי הוועד המנהל ובראשם ג'ון דיץ' (מארי המילטון) שרוים בבית הכלא מקור הכנסה טוב. את המושל מייצגת בוועד ליליאן גריי (ג'יין אלכסנדר) שמעריכה את מעשיו של ברובייקר אבל מזהירה אותו ממעשים פזיזים. הוא מפטר את הרופא המושחת ומפסיק את הקשר עם בעל המנסרה שמציע לו שוחד. חלק מהאסירים הנאמנים עוזרים לברוקייר ובראשם קומבס (יפת קוטו) ובולן (דייוויד קית'). לעומת זאת יו ראוץ' (טים מקינטייר) מתנגד לו בעיקר לאחר שברובייקר גילה מחסן גדול של מזון שנלקח מבית הסוהר באישור ההנהלה. הוא מחרים את המזון ומעלה באש את המחסן. האסיר אברהם קוק (ריצ'רד וורד) מגלה לו כי הוא יושב כבר 38 שנים אף על פי שנדון ל-35 שנים. באותה שיחה הוא מגלה לו גם כי בעבר שימש כבונה ארונות מתים וכי בשטח בית הכלא קבורים אסירים שנרצחו ואיש אינו יודע על כך. למחרת נמצא קוק תלוי מול משרדו של ברובייקר. הוא נרצח על ידי האסיר הנאמן ראוץ'. ברובייקר יוצא למרדף אחריו עם הנאמן בולן ובסוף הם נתקלים בו ובחילופי האש נהרגים בולן וראוץ'. ברובייקר מגייס את האסירים לחפור במקום אותו ציין קוק והם מוצאים ארונות ובהם אסירים שנרצחו. ברובייקר מעיד בפני הוועד אבל הם דוחים אותו ומפטרים אותו. מושל המדינה לא מתערב. למקום מגיע המנהל החדש המכנס את כל האסירים ומודיע להם על יד קשה שינהיג. ברובייקר יוצא ממשרדו כשכל האסירים מוחאים לו כפיים למרות צעקותיו של המפקד החדש. בסוף הסרט נכתב כי "שנתיים לאחר פיטורו של ברובייקר הגישו 24 אסירים ובראשם דיקי קומבס תביעה נגד בית הסוהר ווייקפילד. בית המשפט קבע שבית הסוהר נוהל בחריגות מההנחייות והורה על רפורמה או סגירה. מושל המדינה לא נבחר מחדש". "ברובייקר", במסד הנתונים הקולנועיים IMDb (באנגלית) "ברובייקר", באתר נטפליקס "ברובייקר", באתר AllMovie (באנגלית) "ברובייקר", באתר Rotten Tomatoes (באנגלית) "ברובייקר", באתר Box Office Mojo (באנגלית) "ברובייקר", באתר Metacritic (באנגלית) "ברובייקר", באתר אידיבי "ברובייקר", באתר דיסני+ סרטים (באנגלית) "ברובייקר", במסד הנתונים הקולנועיים KinoPoisk (ברוסית) ברובייקר, באתר TCM קדימון לברובייקר, באתר יוטיוב סצנת הצלפה, באתר יוטיוב סצנת הפיטורין של ברובייקר, באתר יוטיוב הסצנה הסופית (מחיאות הכפיים), באתר יוטיוב
אלוון (זמר)

אלכסיס מורבן רויז (בצרפתית: Alexis Morvan-Rosius; נולד ב-17 במרץ 1993), הידוע בשם הבמה אלוון (Alvan), הוא זמר-יוצר צרפתי. הוא ייצג את צרפת באירוויזיון 2022, יחד עם הלהקה הצרפתית, אהז, עם השיר "Fulenn".‏ המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שצרפת חברה בחמש המדינות הגדולות, היא תעפיל לגמר אוטומטית. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות, כך ששירים דומים לא ישובצו בסמוך זה לזה. צרפת הופיעה שישית, לפני נורווגיה ואחרי שווייץ. הוא הגיע, יחד עם הלהקה, למקום ה-24 בגמר. כמקובל, בשלב חצי-הגמר הראשון של התחרות הוצג השיר כחלק מהשירים שהעפילו אוטומטית לגמר. בראיון קצר שנערך אז עם מבצעי השיר, הם סיפרו שברטונית היא שפת אימם ולכן חשוב היה להם לשיר בה באירוויזיון. 2022: Magma 2016: Home 2017: La ballade מדיה וקבצים בנושא אלוון בוויקישיתוף אלוון, ברשת החברתית פייסבוק אלוון, ברשת החברתית אקס (טוויטר) אלוון, ברשת החברתית אינסטגרם אלוון, ברשת החברתית טיקטוק אלוון, סרטונים בערוץ היוטיוב אלוון, ערוץ באתר Twitch.tv אלוון, באתר ספוטיפיי אלוון, באתר סאונדקלאוד (באנגלית) אלוון, באתר MusicBrainz (באנגלית) אלוון, באתר דיזר אלוון, באתר Discogs (באנגלית) "ALVAN". MusicBrainz. נבדק ב-6 במרץ 2022. {{cite web}}: (עזרה) Le Guennec, Mael (16 בפברואר 2022). "Eurovision 2022 : un groupe breton parmi les douze finalistes français". France 3 Bretagne (בצרפתית). ארכיון מ-2022-03-13. נבדק ב-5 במרץ 2022. {{cite web}}: (עזרה) "Alvan & Ahez will represent France in Italy with 'Fulenn'". Eurovision.tv. 5 במרץ 2022. ארכיון מ-2022-03-05. נבדק ב-5 במרץ 2022. {{cite web}}: (עזרה) "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) Eurovision.tv, Eurovision 2022: The Grand Final running order, ‏13/05/2022
קרבן (אלבום)

שגיאות פרמטריות בתבנית:אלבום 'סוג: אלבום אולפן' אינו ערך חוקי קרבן הוא אלבום סולו של הזמר החסידי-אמריקאי בערי וועבער. האלבום יצא לקראת חג השבועות ה'תשפ"ב (2022) והוא כולל 12 רצועות. באלבום לחנים מהאחים בלומשטיין, מבערי עצמו ומליפא שמלצר, מוישי קליין, מוטי אילוביץ, הרשי ויינברגר, פינקי ובר, מאיר אדלר ויוסי גרין. על העיבוד המוזיקלי שמילי אונגר, מאיר אדלר, הרשי גינסבער, נפתלי משה שניצלר, מוישי קליין, ניר גרף, אברומי ברקו, דוד איכלוביץ, משה לאופר ומונה רוזנבלום. ב-10 במרץ 2022 יצא הסינגל-קליפ הראשון מהאלבום בשם פרשה. בחודש נובמבר 2022 הוציאו הזמרים מוטי ויזל ושרוליק קלצקין יחד עם מקהלת מלכות קאבר לשיר "מאן דיהיב" בשם "גם ציפור". בערי וועבער שמילי אונגר יוסי גליק מקהלה ומקהלת הילדים שבח מונה רוזנבלום מקהלת מנגן יוני הלברשטם גרשי שורץ רביד קשתי דף האלבום 'קרבן', באתר jewishmusic תקציר האלבום 'קרבן', בביצוע בערי וועבער, סרטון באתר יוטיוב (אורך: 3:26) האלבום קרבן, רשימת השמעה, באתר יוטיוב מידע על האלבום קרבן באתר MusicBrainz פרשה, בביצוע בערי וועבער, וידאו קליפ של השיר באתר יוטיוב (אורך: 4:21), 10 במרץ, 2022 גם ציפור, בביצוע מוטי ויזל, שרוליק קלצקין ומקהלת מלכות, וידאו קליפ של השיר באתר יוטיוב (אורך: 7:46)
חיימה מרטין

חיימה מרטין (בספרדית: Jaime Martín; נולד ב-1 בספטמבר 1965) הוא מנצח וחלילן ספרדי. נולד בסנטנדר, ספרד, מרטין החל את לימודי המוזיקה שלו בנגינה בחליל צד בגיל 8, והפך לחבר בתזמורת הנוער הלאומית של ספרד בגיל 13. הוא היה תלמידו של אנטוניו אריאס במדריד ואחר כך אצל פול וריי בהאג. הוא החל את הקריירה שלו כחלילן. הוא קיבל תפקידים כחלילן ראשי באקדמיה של סנט מרטין בשדות, והתזמורת הפילהרמונית המלכותית. הוא היה חלילן ראשי בתזמורת הפילהרמונית של לונדון במשך 3 שנים ועבד באופן קבוע כחבר בתזמורת הקאמרית של אירופה. ב-1991 ערך את הופעת הבכורה שלו כסולן בקרנגי הול עם הקונצ'רטו לחליל מאת נילסן. הוא הקליט מוזיקה קאמרית עם אנסמבל גאודי, רביעיית המיתרים של ברינדיזי, פנחס צוקרמן ואחרים. הוא חבר מייסד של תזמורת קאדאקס. ב-1998 הוא הפך למורה לחליל בקולג' המלכותי למוזיקה שבלונדון. מרטין הפך למנצח ראשי של תזמורת קאדאקס בשנת 2011. ביולי 2012, הפך מרטין ליועץ האמנותי של התזמורת הסימפונית של יבלה. ב-1 ביולי 2013 הוא הפך למנצח הראשי של התזמורת, עם חוזה ראשוני של 4 שנים. בספטמבר 2015, האריכה התזמורת את חוזהו עד 2020. החוזה הנוכחי שלו עם תזמורת יבלה הוא עד 2022. הוא הקליט באופן מסחרי עם התזמורת עבור לייבלים כמו אונדין. מרטין ניצח לראשונה על התזמורת הסימפונית הלאומית של RTÉ בספטמבר 2016. לאחר שלוש הופעות חוזרות של ניצוח אורח, בינואר 2018, הודיעה התזמורת על מינויו של מרטין למנצח הראשי הבא שלה, החל מעונת 2019–2020, עם חוזה ראשוני לשלוש שנים. בספטמבר 2017, מרטין ניצח לראשונה על התזמורת הקאמרית של לוס אנג'לס. על בסיס הופעה זו, בפברואר 2018, התזמורת מינתה את מרטין למנהל המוזיקלי הבא שלה, החל בעונת 2019–2020, עם חוזה ראשוני לשלוש שנים. ביוני 2021, תזמורת לוס אנג'לס הודיעה על הארכת חוזהו של מרטין עד 2027. מרטין ניצח לראשונה על התזמורת הסימפונית של מלבורן ביוני 2019, וחזר להופעת ניצוח אורח נוספת בפברואר 2021. ביוני 2021, תזמורת מלבורן הודיעה על מינויו של מרטין למנצח הראשי הבא שלה, החל משנת 2022. מרטין הזמין בכורה ליצירות של אלן ריד, אנדרו נורמן, מיסי מזולי, דריק ספיבה, אלברט שנלצר וחואן פבלו קונטררס. הוא עמית בקולג' המלכותי למוזיקה בלונדון. מרטין נשוי לרייצ'ל גוך, נגנית הבסון הראשית של התזמורת הסימפונית של לונדון. לבני הזוג יש שני בנים והם מתגוררים בלונדון. אתר האינטרנט הרשמי של חיימה מרטין חיימה מרטין, ברשת החברתית אקס (טוויטר) חיימה מרטין, באתר אפל מיוזיק (באנגלית) חיימה מרטין, באתר ספוטיפיי חיימה מרטין, באתר MusicBrainz (באנגלית) חיימה מרטין, באתר דיזר חיימה מרטין, באתר Discogs (באנגלית)